jkorsvik/nowiki_second_scrape_merged huggingface dataset:
Edvin Helseth

Edvin Helseth (født 1. oktober 1925 på Hamar, død 17. november 2017 samme sted) er en norsk interiørarkitekt som har utviklet en rekke forskjellige innredningssystemer og møbler. Helseth åpnet egen praksis allerede i 1949 og har deltatt på flere utstillinger samt mottatt en rekke priser og utmerkelser, med blant annet årets møbel i Norden i 1972.
Helseth utviklet blant annet innredningssystemet «Modul 5–15» i 1961. Han utviklet også «System BBB» i 1953, som var et enkelt og fleksibelt bokhyllesystem for bokhandlere. Denne serien består av reoler med tilleggsutstyr som blant annet skapdører, skuffeseksjoner og CD-hyller. Systemet solgte i store salgstall og ble produsert av ETM Eidsvoll Tremiljø. «System BBB» ble tildelt Norsk Designråds klassikerpris for god design i 1998.I 1966 designet han «Trybo armstol» for Stange Bruk, og senere møbelserien «Fureka» på 1970-tallet. Edvin Helseth var også delaktig i Atriumprosjektet på Hamar i 1962 sammen med blant andre Are Vesterlid.


== Referanser ==


== Eksterne lenker ==
Snl.no – Biografien til Edvin Helseth hos Store norske leksikon
Tonning skole

Tonning skole eller Tonning skule er en barneskole for elever fra 1. til 7. trinn i Stryn sentrum i Stryn kommune i Sogn og Fjordane. Skolen er den største i kommunen med mer enn 300 elever og 50 ansatte.


== Eksterne lenker ==
Om Tonning skule
Empirekvartalet

Empirekvartalet var en bebyggelse i empire-stil som lå i kvartalet avgrenset av Akersgata, Apotekergata, Grubbegata og Hospitalsgata i Oslo, på deler av de tomtene hvor Regjeringskvartalet ble oppført. Bebyggelsen besto av fire bygninger, hvorav Militærhospitalet var oppført i laftet tømmer utvendig kledd med panel. De øvrige bygningene var oppført i mur. Bebyggelsen ble oppført i første halvdel av 1800-tallet. Murbebyggelsen ble tegnet av arkitekt Christian H. Grosch og tømmerbygningen av arkitekt og byggmester Johan Raphael Pousette.
Tømmerbygningen ble opprinnelig oppført som et militærhospital (derav navnet) i 1807 da det var så mange syke og sårede soldater på Akershus festning at dette ble et sikkerhetsproblem. I tillegg raste Napoleonskrigene i Europa, og man ville være forberedt på at behovet kunne øke ytterligere.Som følge av uavhengigheten i 1814, hadde Norge som ny stat behov for å få et eget Rikshospital, og alle bygningene i kvartalet ble ominnredet til dette formålet. Ved denne anledningen fikk tømmerbygningen utvendig panel. Nasjonens nye rikshospital åpnet i 1826 og holdt til her fram til 1883, da det flyttet inn i nye bygninger i Pilestredet. Deretter huset kvartalet offentlige kontorer, både for departementer og politi/påtalemyndighet.
Murbygningene ble revet mellom 1954 og 1962, blant annet for å gi plass til høyblokka i Regjeringskvartalet, til tross for sterke protester fra antikvariske myndigheter. I 1962 ble Militærhospitalet revet for å gi plass til Y-blokka. Materialene fra Militærhospitalet ble merket og lagret på Norsk Folkemuseum, og bygningen ble i 1983 gjenoppført på Grev Wedels plass i Oslo.Bygningen disponeres i dag av Selskabet for Oslo Byes Vel, og huser foruten denne foreningen også Norsk kulturråd.


== Historiske bilder ==

		


== Referanser ==


== Eksterne lenker ==
(en) Empirekvartalet – kategori av bilder, video eller lyd på Commons 
Om Empirekvartalet, fra Store norske leksikon
Empirekvartalet på Oslobilder
Andreas Görlitz

Andreas Görlitz (født 31. januar 1982 i Weilheim, Bayern, Vest-Tyskland) er en tysk tidligere fotballspiller.


== Referanser ==


== Eksterne lenker ==
(de) Andreas Görlitz – Munzinger Sportsarchiv 
(en) Andreas Görlitz – FIFA 
(en) Andreas Görlitz – Major League Soccer 
(en) Andreas Görlitz – Transfermarkt 
(en) Andreas Görlitz – national-football-teams.com 
(en) Andreas Görlitz – WorldFootball.net 
(en) Andreas Görlitz – FootballDatabase.eu 
(de) Andreas Görlitz – fussballdaten.de 
(en) Andreas Görlitz – Soccerway 
(en) Andreas Görlitz – EU-Football.info 
Andreas Görlitz hos altomfotball.no
Glåmdal Sykleklubb

Glåmdal Sykleklubb (etablert 1970 på Kongsvinger) er en norsk sykkelklubb som var landets mestvinnende fra 1980 til 2000.
Klubben ble etablert etter initiativ av toppsyklistene Leif Ekås og hans sønn Sverre Ekås.  I 1978 hadde klubben et av landets beste amatørlag med Sverre Ekås fra Kongsvinger, Thorleif Andresen, Stein Bråthen og Svein Ole Bråthen fra Oslo, Willi Juul Pedersen fra Jevnaker, Bjørn Bilstad fra Skien,  Morten Sæther fra Lillehammer, samt lagleder  Jan Erik Gustavsen. Utover 80-tallet omfattet klubben blant annet Dag Otto Lauritzen, Atle Pedersen, Jørn Skaane, Janus Kuum, Johnny Nilsen, Jon Rangfred Hanssen, Kjetil Kristiansen, Jan Erik Fjotland, Fred Arne Enger, Bård Gråsvold, Bjørn Stenersen, Roar Skaane.
I 1990 inngikk klubben et samarbeid med Nittedal SK under navnet Glåmdal-Nittedal Elite. I 1992 var Dag Erik Pedersen sportslig leder sammen med Tom Abrahamsen. Andre ryttere på 90-tallet var Hans Petter Erikstad, Stig Kristiansen, Trond Kristian Karlsen, Martin Vestby, Johnny Sæther, Ole Sigurd Simensen, Steffen Kjærgaard, Trond Bjerkly, Rune Jogert, Kristoffer Myhre, Anders Christiansen. I 1994 tiltrådte den tyske landslagstrener Rainer Gatzke som trener. I 1997 forlot flere ryttere klubben til fordel for utenlandske lag.
I tiden 2001-2004 var klubben lite aktiv. Etter at Granli Sykkel (etablert 1997) ble innlemmet i Glåmdal SK i 2004, ble aktiviteten gjenopptatt under navnet Glåmdal SK.  Terje Haave ble leder etter Sverre Ekås. I 2008 hadde Team Glåmdal en god sesong med blant annet åtte etappeseiere i Norgescupen.


== Referanser ==
Konsekvensutredning

En konsekvensutredning  (KU) er en kartlegging av et tiltaks konsekvenser for miljø, naturressurser, kulturminner eller samfunn.
I Norge er bestemmelser for konsekvensutredninger beskrevet i plan- og bygningsloven. Konsekvensutredninger skal sikre at eventuelle virkninger blir tatt hensyn til når et tiltak planlegges og når tiltaket besluttes gjennomført. Konsekvensutredninger skal også sikre en åpen prosess slik at alle berørte parter blir hørt.
Plan- og bygningsloven § 4-2. «For regionale planer og kommuneplaner med retningslinjer eller rammer for framtidig utbygging og for reguleringsplaner som kan få vesentlige virkninger for miljø og samfunn, skal planbeskrivelsen gi en særskilt vurdering og beskrivelse - konsekvensutredning - av planens virkninger for miljø og samfunn.»
Konsekvensutredning for tiltak og planer etter annet lovverk er omtalt i kapittel 14 i plan- og bygningsloven.
I britisk lovgivning tilsvarer konsekvensutredning sustainability appraisal.


== Se også ==
Konseptvalgutredning


== Litteratur ==
Fredrik Holth og Nikolai K. Winge (red.) Konsekvensutredninger Rettsregler, praksis og samfunnsvirkninger Universitetsforlaget 2014 ISBN 9788215023311


== Eksterne lenker ==
Lovteksten, Lovdata
Lovkommentaren, Miljøverndepartementet
Veileder om KU av arealdelen, Miljøverndepartementet
Forskrift om konsekvensutreding, Lovdata
Kapittel 14, Lovdata
Kapittel 14 i lovkommentaren, Miljøverndepartementet
Oldřich Černík

Oldřich Černík (født 27. oktober 1921 i Ostrava, død 19. oktober 1994 i Praha) var en tsjekkoslovakisk industriarbeider og politiker for det tsjekkoslovakiske kommunistpartiet (KSC), kjent som landets statsminister i perioden 8. april 1968 til 28. januar 1970.


== Biografi ==
Černík arbeidet opprinnelig som stålverksarbeider, og rett etter andre verdenskrig ble han medlem av kommunistpartiet. I 1956 ble han for øvrig utnevnt til sekretær av kommunistpartiets sentralkomité, og i 1963 ble han formann i statens planleggingskommisjon. I april 1968 ble han valgt til statsminister og som teknokrat var Černík en sterk tilhenger av Prahavåren og reformene i 1968. Etter den sovjetiske invasjonen i august samme år ble Černík tvunget til å dra til Sovjetunionen sammen med andre politikere, og da han vendte tilbake rådet han det tsjekkiske folket til å samarbeide med Sovjetunionen på et konservativt grunnlag og samtidig fortsette med reformer.
I 1970 mistet Černík sin posisjon på grunn av hans støtte til reformer og ble følgelig utvist fra kommunistpartiet. Černík holdt siden lav profil helt til begynnelsen av 1990-tallet da han forsøkte seg på et comeback etter kommunistregimets fall, men uten hell. Oldřich Černík døde den 19. oktober 1994 i Praha i en alder av 72 år.


== Referanser ==


== Eksterne lenker ==
(no) Oldřich Černík i Store norske leksikon
Lubomír Štrougal

Lubomír Štrougal (født 19. oktober 1924 i Veselí nad Lužnicí) er en tsjekkisk jurist og tidligere kommunistisk politiker, kjent som Tsjekkoslovakias statsminister i perioden 28. januar 1970 til 12. oktober 1988.


== Biografi ==
Etter å ha arbeidet for den tyske industrien under andre verdenskrig (Totaleinsatz, tvangsarbeid), fullførte han rettsstudiene ved Karlsuniversitetet i Praha. I perioden etter dette meldte han seg inn i det tsjekkoslovakiske kommunistpartiet (KSC), og fra slutten av 1950-tallet var han også medlem av partiets sentralkomité. Fra 1859 til 1961 tjenestegjorde han som landbruksminister, og fra 1961 til 1965 var han innenriksminister.
I april 1968 ble han utnevnt til visestatsminister under Oldřich Černík. Da Prahavåren inntraff var han først motstander av invasjonen med militærstyrker i Warszawapakten, men han skiftet etterhvert retning til å bli en markant rival til Gustáv Husák med den såkalte «normaliseringsprosessen». 
Štrougal ble selv utnevnt til statsminister i slutten av januar 1970, og tjenestegjorde som dette i nesten 18 år frem til midten av oktober 1988. På grunn av konflikter med den tidligere partiformannen Milouš Jakeš valgte han å gå av som statsminister.
Under fløyelsrevolusjonen på senhøsten 1989 var Štrougal en av kandidatene til å innta lederrollen i kommunistpartiet, men han valgte å ikke innta et aktivt engasjement og trakk seg tilbake fra politikken, noe som gjorde at han ble utvist fra kommunistpartiet i februar 1990.
Byrået for dokumentasjon og utredning av det kommunistiske politiets forbrytelser i Tsjekkia (tsjekkisk: UDV) anklaget Štrougal for at han, i sin funksjon i 1965, hindret utredning av forbrytelser utført av den kommunistiske statens sikkerhetsmyndigheter i 1948 og 1949. Domstolen i Praha løslot ham i 2002 på grunn av bevismangel.


== Referanser ==


== Eksterne lenker ==
(en) Lubomír Štrougal – kategori av bilder, video eller lyd på Commons
Bearlag

Bearlag (bedarlag, bedelag) var en gammel tradisjon i det norske bondesamfunnet. Grendene var delt inn i uformelle bearlag som besto av folket på de nærmeste nabogårdene. Ved større familiebegivenheter som dåp, konfirmasjon, bryllup og gravferd ble bearlaget invitert sammen med familien. Noen steder ved at alle på de nærliggende gårdene ble invitert, andre steder ved at det var et visst antall per gård. Bearlaget ble også innkalt til dugnad når større arbeider skulle utføres, som legging av torvtak.
Noen steder var det to slags bearlag, et mindre for dåp og gravøl, og et større for bryllup og  dugnadsarbeider. Større byggearbeider lot seg gjennomføre fordi mange var med, og bryllupsgaver og «be til bustad» var startkapitalen for nygifte par.


== Se også ==
Laug
Gilde (forening)
Gjestebud


== Referanser ==


== Eksterne lenker ==
«Skikk og bruk ved bondebryllup», fra nettstedet historieboka.no, av Terra Buskerud
Petter Berg

Petter Berg (født 1. juli 1956) er en norsk politiker (H), og tidligere ordfører i Tønsberg.Han var varaordfører i perioden 2005-2009 og etterfulgte Per Arne Olsen (FrP) som ordfører i 2009 etter at Olsen ble valgt inn på Stortinget. Berg ble gjenvalgt som ordfører i Tønsberg i 2011 og i 2015.
Petter Berg er siviløkonom fra Norges handelshøyskole (NHH) og er selvstendig næringsdrivende. Han er gift og har fem barn.


== Referanser ==
Louis-Sébastien Le Nain de Tillemont

Louis-Sébastien Le Nain de Tillemont (født 30. november 1637, død 10. januar 1698) var en fransk katolsk kirkehistoriker. Han var jansenist, og beskrev kirkens seks første århundrer i de store verkene Histoire des empereurs durant les six premiers siècles de l’Église (1690–) og Mémoires pour servir à l’histoire ecclésiastique des six premiers siècles (1693–).


== Referanser ==


== Kilder ==
(da) Jørgensen, A. Th.:  «Tillemont, Louis Sébastien Le Nain de», i: Salmonsens konversationsleksikon, 2. utgave. Bd. XXIII, København: J. H. Schultz, 1927, s. 472.
Terje Vadset

Terje Vadset (født 7. november 1945) er en norsk politiker som representerer Fremskrittspartiet. Han var ordfører i  Skodje kommune i Møre og Romsdal fra 2003 til 2007 og fra 2011 til 2015. Terje Vadset er medlem av Skodje kommunestyre i perioden 2015–2019, medlem av formannskapet og leder av kommunens faste planutvalg.Vadset arbeidet i flere år innen transportbransjen og var ordfører i åtte år. Han er nå selvstendig næringsdrivende.


== Referanser ==
Ropalopus femoratus

Ropalopus femoratus er en bille som tilhører familien trebukker (Cerambycidae). I Norden er den bare kjent fra Öland og Småland i Sverige.


== Utseende ==
En middelsstor (8–13 mm), nokså slank, svart trebukk. Den kan kjennes fra de andre Ropalopus-artene som er funnet i Norden på at lårene er røde. Antennene er svarte og nesten så lange som kroppen. Pronotum er litt bredere enn langt, med sterkt rundede sider, grovt punktert og matt. Dekkvingene er avlange, parallellsidige med markerte, rettvinklede skuldre. De er mattsvarte og overflaten er læraktig. Dekkvingene dekker ikke bakkroppsspissen. Lårene er noe fortykkede, gulrøde bortsett fra spissene som er svarte, likesom resten av beina.


== Levevis ==
Larven utvikler seg under barken av løvtrær med hard ved, mest hassel og eik. Hunnene legger egg på uttørkede, nylig døde greiner, som må være soleksponerte. Larveutviklingen tar to år. De voksne billene kan finnes i juni-juli.


== Utbredelse ==
Arten er utbredt i Mellom- og Sør-Europa, men ikke i de vestligste områdene. I Norden er den bare funnet i Sørøst-Sverige, på Öland og i et lite område av Småland.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien tømmerbukker, Cerambycinae  – 145 arter i Europa
Stammen Callidiini
Ropalopus femoratus (Linnaeus, 1758)


== Kilder ==
Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7


== Eksterne lenker ==
(en) Ropalopus femoratus i Encyclopedia of Life 
(en) Ropalopus femoratus i Global Biodiversity Information Facility 
(no) Ropalopus femoratus hos Artsdatabanken 
(sv) Ropalopus femoratus hos Dyntaxa 
(en) Ropalopus femoratus hos Fauna Europaea 
(en) Ropalopus femoratus hos NCBI 
(en) Kategori:Ropalopus femoratus – bilder, video eller lyd på Wikimedia Commons 
(en) Ropalopus femoratus – galleri av bilder, video eller lyd på Wikimedia Commons 
Ropalopus femoratus – detaljert informasjon på Wikispecies 
Bilder av arten, fra Encyclopedia of Life
Tidfesting

Tidfesting er regler innen skatteretten som avgjør innenfor hvilket inntektsår en inntekt skal komme til beskatning eller en utgift skal fradragsføres. I norsk skatterett gjelder som hovedregel realisasjonsprinsippet, som sier at en inntekt skal beskattes det år da skattyteren får en ubetinget rett til den. Tilsvarende skal en kostnad fradragsføres det år da det for skattyteren oppstår en ubetinget plikt til å dekke eller innfri kostnaden. For inntekter som oppstår innenfor skattyters egen økonomi skal tidfestingen skje det år da fordelen tilflyter skattyteren. Realisasjonsprinsippet gjør seg hovedsakelig gjeldende for kapitalinntekt (herunder også kapitalgevinst) og virksomhetsinntekt.
For visse ytelser, som lønn, pensjon, underholdsbidrag o.l., skal tidfesting først skje i det året da utbetalingen faktisk skjer eller forfaller (kontantprinsippet).Tidfesting ble tidligere omtalt som periodisering, men begrepsbruken ble endret i og med innføringen av dagens skattelov i 1999.


== Se også ==
Innvinning
Periodisering (regnskapsrettslig)


== Referanser ==


== Eksterne lenker ==
Reglene om tidfesting finnes i skatteloven kapittel 14
Ropalopus macropus

Ropalopus macropus er en bille som tilhører familien trebukker (Cerambycidae). I Norden er den bare kjent fra noen få, over 150 år gamle funn fra Skåne.


== Utseende ==
En middelsstor (7–14 mm), nokså slank, helsvart trebukk. Den kan skilles fra Ropalopus clavipes, som også er helsvart, på at kroppsformen er slankere. Antennene er svarte og nesten så lange som kroppen. Pronotum er litt bredere enn langt, sidene er ikke jevnt rundede, men har en knekk i midten, grovt punktert og matt. Dekkvingene er avlange, parallellsidige med markerte, rettvinklede skuldre. De er mattsvarte og overflaten er læraktig. Dekkvingene dekker ikke bakkroppsspissen. Lårene er noe fortykkede, svarte likesom resten av beina.


== Levevis ==
Larven utvikler seg under barken av løvtrær med hard ved, mest ulike frukttrær, bøk og eik. Hunnene legger egg på uttørkede, nylig døde greiner, som må være soleksponerte. Larveutviklingen tar to år. De voksne billene kan finnes i juni-juli.


== Utbredelse ==
Arten er har en østlig utbredelse i Europa, den forekommer på én lokalitet i Alpene, videre fra Polen i nord til Tyrkia i sør, og øst til Kaukasus og Iran. I Norden ble den funnet på noen lokaliteter i Skåne rundt 1850, men er ikke gjenfunnet siden.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien tømmerbukker, Cerambycinae  – 145 arter i Europa
Stammen Callidiini
Ropalopus macropus Germar, 1824


== Kilder ==
Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7


== Eksterne lenker ==
(en) Ropalopus macropus i Encyclopedia of Life 
(en) Ropalopus macropus i Global Biodiversity Information Facility 
(no) Ropalopus macropus hos Artsdatabanken 
(sv) Ropalopus macropus hos Dyntaxa 
(en) Ropalopus macropus hos Fauna Europaea 
(en) Kategori:Ropalopus macropus – bilder, video eller lyd på Wikimedia Commons 
(en) Ropalopus macropus – galleri av bilder, video eller lyd på Wikimedia Commons 
Ropalopus macropus – detaljert informasjon på Wikispecies 
Bilder av arten, fra Encyclopedia of life
Ropalopus clavipes

Ropalopus clavipes er en bille som tilhører familien trebukker (Cerambycidae). I Norden er den bare kjent fra Lolland i Danmark, men er trolig utdødd der.


== Utseende ==
En middelsstor (10–23 mm), nokså slank, svart trebukk. Den kan kjennes fra de andre Ropalopus-artene som er funnet i Norden på at den i gjennomsnitt er større og bredere, og på at hvert antenneledd har en liten tann i spissen. Antennene er svarte og tysdelig lengre enn kroppen. Pronotum er litt bredere enn langt, med sterkt runde sider, grovt punktert og matt. Dekkvingene er nokså brede, parallellsidige med markerte, rettvinklede skuldre. De er mattsvarte og overflaten er læraktig. Dekkvingene dekker bakkroppsspissen. Lårene er noe fortykkede, beina er helt svarte.


== Levevis ==
Larven utvikler seg under barken av løvtrær, blant andre selje, lønn, bøk og eik. Hunnene legger egg på uttørkede, nylig døde greiner, som må være soleksponerte. Larveutviklingen tar to år. De voksne billene kan finnes i juni-juli og besøker gjerne blomster.


== Utbredelse ==
Arten er utbredt i Mellom- og Sør-Europa, men ikke i de vestligste områdene, og østover til Iran. I Norden er den bare funnet på Lolland i Danmark, men ikke på over 100 år.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien tømmerbukker, Cerambycinae  – 145 arter i Europa
Stammen Callidiini
Ropalopus clavipes (Fabricius, 1775)


== Kilder ==
Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7


== Eksterne lenker ==
(en) Ropalopus clavipes i Encyclopedia of Life 
(en) Ropalopus clavipes i Global Biodiversity Information Facility 
(no) Ropalopus clavipes hos Artsdatabanken 
(sv) Ropalopus clavipes hos Dyntaxa 
(en) Ropalopus clavipes hos Fauna Europaea 
(en) Kategori:Ropalopus clavipes – bilder, video eller lyd på Wikimedia Commons 
Ropalopus clavipes – detaljert informasjon på Wikispecies 
Bilder av arten, fra Encyclopedia of Life
Obrium brunneum

Obrium brunneum er en bille som tilhører familien trebukker (Cerambycidae). I Norden finnes den i Danmark og i det sørøstlige Sverige.


== Utseende ==
En liten (4–7 mm), slank, blankt rødbrun trebukk. Den kan kjennes fra slektningen Obrium cantharinum på de lyse, gulrøde beina. Antennene er tydelig lengre enn kroppen og ganske slanke. Hodet er forholdsvis stort, bredere enn pronotum. Pronotum er tydelig lengre enn bredt, utbuktet i midten, ellers parallellsifig, grovt punktert. Dekkvingen er slanke og parallellsidige med markerte skuldre, grovt punkterte og ganske blanke. Beina er forholdsvis slanke, lårene noe kølleformet fortykkede, og lyst gulrøde.


== Levevis ==
Larven utvikler seg i døde greiner av gran og furu. Greinene bør henge på levende trær og ha tynn bark. Larveutviklingen tar ett-to år. Arten finnes ofte sammen med trebukkene kortvinget granbukk Molorchus minor, Pogonocherus fasciculatus og Callidium aeneum. De voksne billene kan finnes i juni-juli og besøker gjerne blomster.


== Utbredelse ==
Arten er utbredt i Europa, nord til øst-Karelen, sør til Tyrkia, mot øst til Iran. I Norden finnes den i det sørøstlige Sverige og i Danmark.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien tømmerbukker, Cerambycinae  – 145 arter i Europa
Stammen Obriini
Obrium brunneum (Fabricius, 1792)


== Kilder ==
Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7


== Eksterne lenker ==
(en) Obrium brunneum i Encyclopedia of Life 
(en) Obrium brunneum i Global Biodiversity Information Facility 
(no) Obrium brunneum hos Artsdatabanken 
(sv) Obrium brunneum hos Dyntaxa 
(en) Obrium brunneum hos Fauna Europaea 
(en) Obrium brunneum hos NCBI 
(en) Kategori:Obrium brunneum – bilder, video eller lyd på Wikimedia Commons 
(en) Obrium brunneum – galleri av bilder, video eller lyd på Wikimedia Commons 
Obrium brunneum – detaljert informasjon på Wikispecies